Gumbel emigrerte til Frankrike i 1932, som var før nazistenes maktovertakelse i 1933. I august 1933 ble han fratatt sitt tyske statsborgerskap. Gumbel fikk fransk statsborgerskap i 1934 og arbeidet blant annet ved universitetet i Lyon. Han reiste videre fra Frankrike til USA i 1940. Etter avslutningen av andre verdenskrig vendte han tilbake til Tyskland som gjesteprofessor. Han fikk fast arbeid i 1953, som professor ved Columbia University i New York City. Delstaten Baden-Württemberg innvilget ham i 1955/56 pensjon som professor. I 1960-årene var han sterkt engasjert mot Vietnamkrigen.